ועדת הכנסת, כנסת 18, פרוטוקול מספר 144, 2011-01-17 10:30

יריב לוין: רבותי, אני מבקש לפתוח את הישיבה.

יריב לוין: על סדר-יומנו מספר נושאים, אבל אנחנו נפתח כמובן בנושא הראשון שהוסף לסדר-היום, והוא, בקשת חברי כנסת מסיעת העבודה להתפלג מסיעתם בהתאם לסעיף 59 לחוק הכנסת.

יריב לוין: קיבלתי הבוקר את בקשתם של שר הביטחון, אהוד ברק, השר שלום שמחון, סגני השרים מתן וילנאי ואורית נוקד וחברת הכנסת עינת וילף, שהודיעו לי כי הם מבקשים, לפי סעיף 59(1) לחוק הכנסת, להתפלג מסיעתם, להקים סיעה חדשה, שהשם המבוקש עבורה הוא השם "עצמאות", ואשר באי-כוחה יהיו כדלקמן: השר חבר הכנסת שלום שמחון – בא כוח, וממלאת-מקומו – חברת הכנסת ד"ר עינת וילף.

דוד רותם: לא "השר", השר לשעבר, ברגע שהם פרשו מסיעת העבודה, ההסכם הקואליציוני עם סיעת העבודה - - -

יריב לוין: גם לו זה היה נכון, ולא כך הדבר, הרי בוודאי שאנחנו עדיין בתוך התקופה, כפי שאדוני יודע – כהונת שר לא מסתיימת מאליה בשום שלב, אבל זה גם לא המצב כמובן.

יריב לוין: רבותי, אני מבקש מחברת הכנסת וילף, השר שמחון – מי מכם שמבקש להציג את הבקשה, בבקשה.

עינת וילף: כפי שהגשנו לך הבוקר, אנחנו מבקשים בהתאם להוראת סעיף 59(1) לחוק הכנסת, התשנ"ד, להודיע על התפלגות מסיעת העבודה בכנסת והקמת סיעה חדשה.

עינת וילף: שם הסיעה המבוקש – עצמאות.

עינת וילף: באי-כוח הסיעה: השר שלום שמחון, ואני אהיה ממלאת-מקומו.

עינת וילף: אנחנו מבקשים להביא את הבקשה הזאת לאישור הוועדה.

עינת וילף: חברי הסיעה, שכולם חתומים על הבקשה, הם: אהוד ברק, מתן וילנאי, אורית נוקד, שלום שמחון ואנוכי.

יריב לוין: תודה רבה.

יריב לוין: ארבל אסטרחן, בבקשה.

יריב לוין: מספר הערות של הייעוץ המשפטי, ואנחנו נפתח את הדיון.

יריב לוין: ארבל אסטרחן, בבקשה.

ארבל אסטרחן: חוק-יסוד: הכנסת יוצר הבחנה בין פרישה מסיעה לבין התפלגות מסיעה.

ארבל אסטרחן: פרישה מסיעה זה מעשה שגורר אחריו סנקציות שליליות כלפי חברי הכנסת הפורשים.

ארבל אסטרחן: זה לא מה שעומד כעת על סדר-היום.

ניצן הורוביץ: חבל מאוד.

ארבל אסטרחן: חוק-היסוד קובע שניתן להתפלג לפי תנאים שקבועים בחוק, ואז לא יחולו כל אותן סנקציות שמפורטות בחוק.

ארבל אסטרחן: להתפלגות יש תנאים שקבועים בחוק הכנסת, כפי שציינה חברת הכנסת וילף.

ארבל אסטרחן: אחד התנאים, שהוא בעצם התנאי המרכזי שלפיו נעשות מרבית ההתפלגויות, הוא שהחלק המתפלג מונה לפחות שליש מחברי הסיעה.

ארבל אסטרחן: במקרה שבפנינו הבקשה ממלאת את התנאי הזה.

ארבל אסטרחן: חוק הכנסת קובע שוועדת הכנסת צריכה לאשר בקשת התפלגות שמוגשת אליה, אבל מקובל לראות את האישור הזה כאישור שתכליתו לבדוק שמתקיימים תנאי החוק, ויש בו יותר היבטים טכניים מאשר מהותיים.

ארבל אסטרחן: ברגע שמתקיימים תנאי החוק ועדת הכנסת מאשרת את ההתפלגות, מפרסמת אותה, ומאותו רגע נוצרות בכנסת שתי סיעות חדשות.

ארבל אסטרחן: במקרה הזה תהיה סיעה של חברי הכנסת שביקשו להתפלג, סיעה של חמישה, כפי שהוצג, עם השם שלה, ותיוותר סיעה של שמונה.

ארבל אסטרחן: מעבר לאישור שנדרש כאן בוועדת הכנסת, חברי הכנסת אולי רוצים לדעת שלהתפלגות יש השלכות נוספות שלא דורשות אישור כלשהו, אלא הן קבועות בחוק.

ארבל אסטרחן: למשל, השלכות מבחינת מימון.

ארבל אסטרחן: המימון שיקבלו שתי הסיעות: מימון שוטף, מימון בחירות, מימון לצוות הפרלמנטרי.

ארבל אסטרחן: הדבר הבולט והמיידי ביותר הוא שהחל מתשלום המימון הבא, כלומר מהחודש הבא, סיעת העבודה, שאגב, נקראת היום "סיעת העבודה בראשות אהוד ברק", היא - - -

שלמה מולה: בראשות מי?

ארבל אסטרחן: בראשות אהוד ברק.

ארבל אסטרחן: זה שמה.

שלמה מולה: חשבתי שאוזני לא שמעו טוב.

ארבל אסטרחן: אם עד היום מימון ההוצאות השוטפות שלה נבע מגודלה, כלומר, 13 חברים, החל מהחודש הבא המימון יפחת בהתאם, כנ"ל מימון תשלומים לצוות הפרלמנטרי.

אברהם מיכאלי: - - - בקדימה להתפלג.

יוחנן פלסנר: לא נזכיר לך את אמסלם.

שלמה מולה: אתה רוצה שנזכיר לך את אמסלם?

ציון פיניאן: בקדימה ההתפלגות סמויה.

יריב לוין: רבותי, רבותי, אל תפריעו לארבל.

יריב לוין: כל השאלות אחר-כך.

ארבל אסטרחן: דבר אחרון שאני אזכיר הוא, שיש הוראות בחוק מימון מפלגות, שקובעות חובת השתתפות חלק שהתפלג מסיעה בחובות הסיעה ככל שישנן.

ארבל אסטרחן: זה תיקון יחסית חדש לחוק, שנכנס לתוקף בכנסת הקודמת, ויהיה צורך לבדוק האם הוא רלוונטי במקרה הזה.

ארבל אסטרחן: ועדת הכנסת תצטרך במקרה הזה לאשר גם את עצם בקשת ההתפלגות וגם את שמות הסיעות החדשות.

יריב לוין: תודה רבה.

יריב לוין: רבותי, אני עובר לדיון.

אברהם מיכאלי: השם שנשאר לסיעה הקיימת עדיין בתוקף?

יריב לוין: אנחנו נגיע אליו.

יריב לוין: אנחנו נשמע אותם.

יריב לוין: כרגע אני לא רואה את נציגיהם כאן, אבל אנחנו נצטרך לקבל החלטה גם בעניין הזה.

יריב לוין: רבותי, אני עובר לשמוע את הדוברים.

יריב לוין: רבותי, אני מבקש כל אחד שלוש דקות מפאת ריבוי הנוכחים.

יריב לוין: השר שמחון, בבקשה.

שלמה מולה: הוא עדיין שר?

יריב לוין: כן, ודאי.

יריב לוין: היה, נשאר, ויישאר.

שלום שמחון: בהמשך להודעה של היועצת המשפטית של הוועדה לגבי התנאים שנדרשים מאתנו כסיעה חדשה, אנחנו מתכוונים למלא את כל כללי החוק.

שלום שמחון: אין לנו שום כוונה לירוק לבאר ששתינו ממנה, כולל לא בהיבטים הכספיים.

יריב לוין: תודה רבה.

יריב לוין: אני מודה לשר שמחון על ההודעה הזאת.

יריב לוין: חבר הכנסת פלסנר, ואחריו – חבר הכנסת ניצן הורוביץ.

יריב לוין: בבקשה.

יריב לוין: שלוש דקות.

יריב לוין: אנא, בקצרה.

יוחנן פלסנר: תודה רבה, אדוני היושב-ראש, אני חושב שהיום הוא לא יום שמח.

יוחנן פלסנר: היום זה יום עצוב שבו מפלגת העבודה נקברת סופית.

יוחנן פלסנר: זו מפלגה שהיו לה הרבה מאוד זכויות היסטוריות.

יוחנן פלסנר: מפלגה שהיה לה חלק מרכזי בעיצוב המוסדות שהובילו להקמת המדינה, עיצוב המסורת הפוליטית, הקמת המדינה, הקמת המוסדות הממשלתיים שלה.

יוחנן פלסנר: מפלגה עם עבר מפואר, אבל מפלגה שההווה שלה לא מכבד את העבר שלה.

יוחנן פלסנר: אנחנו רואים מפלגה בפרפורי גסיסה כבר בערך עשור.

יוחנן פלסנר: פרפורי גסיסה מכוערים, שמדגישים את כל הצדדים הלא יפים בפוליטיקה.

יוחנן פלסנר: היום סופית מפלגת העבודה נקברת - -

שלום שמחון: ממה בדיוק קדימה נולדה, אפשר לדעת?

יוחנן פלסנר: - - והיא נקברת - - -

דוד רותם: אני לא מבין אותך, פלסנר, אתה יודע, כשאדם נפטר, היורשים שלו גם צריכים להגיד תודה על הירושה וגם לבכות אחרי שהוא מת...

יוחנן פלסנר: אני חושב שזה יום עצוב.

דוד רותם: אני לא מבין אותך - -

ציון פיניאן: אומרים קדיש.

יוחנן פלסנר: אני חושב שזה יום עצוב משתי סיבות - -

דוד רותם: - - אתה הולך לקבל ירושה.

יוחנן פלסנר: - - האחת מכיוון שמוסד פוליטי - -

ציון פיניאן: יש לו בעיה, אין להם מקום לאלה שקיימים - -

יוחנן פלסנר: - - חשוב בהיסטוריה של מדינת ישראל היום נקבר - -

ציון פיניאן: - - יש להם את אריה דרעי, יש להם - - -

יוחנן פלסנר: - - ודבר שני, בגלל הדרך והאופן שבו הוא נקבר.

יוחנן פלסנר: האופן שבו הוא נקבר - -

דני דנון: גם לקדימה זה יקרה עוד מעט.

דני דנון: זה רק עניין של זמן.

ציון פיניאן: אותו דבר.

יוחנן פלסנר: - - זה בהקשר לתרבות הפוליטית שמנחיל כאן מר נתניהו, תרבות פוליטית שקונים בה את כל מה שזז במערכת הפוליטית.

ציון פיניאן: מה קשור נתניהו?

אופיר אקוניס: אתה מדבר?

אופיר אקוניס: איך הוקמה המפלגה שלך?

אופיר אקוניס: איך הוקמה מפלגת קדימה?

ציון פיניאן: המפלגה שלך קיבלה אסירים – יש לכם שירות בתי סוהר שם אצלכם.

אופיר אקוניס: על תדבר על קנייה.

אופיר אקוניס: על תדבר על קנייה.

ציון פיניאן: אתה מדבר על מפלגה?

ציון פיניאן: איך אתם קמתם?

אופיר אקוניס: אתה מעז לדבר על קנייה?

ציון פיניאן: איך אתם קמתם?

ציון פיניאן: הרסתם שלוש מפלגות.

יריב לוין: חבר הכנסת.

ציון פיניאן: איך קמתם?

ציון פיניאן: איך אתם קמתם?

אופיר אקוניס: אתה מעז לדבר על קנייה?

אופיר אקוניס: אתה מעז לדבר על קנייה?

ציון פיניאן: שלוש מפלגות הרסתם.

אופיר אקוניס: אתה מעז לדבר?

יוחנן פלסנר: אדוני היושב-ראש, אני מבקש שתיתן לי לומר את האמת.

אופיר אקוניס: איך אתה מעז לדבר?

יריב לוין: חברי הכנסת.

קריאות: - - -

יריב לוין: חבר הכנסת פיניאן.

אופיר אקוניס: אתה מדבר על קנייה?

אופיר אקוניס: אתה מדבר?

יריב לוין: חברי הכנסת אקוניס ופיניאן ופלסנר.

אופיר אקוניס: תראה מי מדבר על קנייה.

אופיר אקוניס: אדוני היושב-ראש, תראה מי מדבר.

יוחנן פלסנר: ראש ממשלה שמצליח לקיים את הממשלה שלו רק על-ידי קנייה של חברי כנסת - - -

אופיר אקוניס: האחרון שיכול - - -

יריב לוין: רבותי.

יריב לוין: חבר הכנסת אקוניס.

ציון פיניאן: צירפתם אסירים בפוטנציה, וברוך השם יש לכם גם נציב שירות בתי הסוהר שם.

אופיר אקוניס: - - - הם לא יכולים.

יריב לוין: חבר הכנסת אקוניס.

יריב לוין: חבר הכנסת אקוניס, מספיק.

יריב לוין: חבר הכנסת פיניאן, מספיק.

נסים זאב: זו לא ועדת טל.

יריב לוין: חבר הכנסת זאב, מספיק.

אופיר אקוניס: הוא מדבר על קנייה.

ציון פיניאן: אגב, לפי כל האסירים שיש לכם, אריה ביבי הולך  - - -

יריב לוין: חבר הכנסת פיניאן, אני קורא אותך לסדר פעם ראשונה.

יריב לוין: מספיק.

יריב לוין: מספיק.

יוחנן פלסנר: הבעיה היא לא מפלגת העבודה, שיש לה מרכיב מרכזי שמכבד את ההיסטוריה של מדינת ישראל, וכמו שאני אומר, מפלגת העבודה הפכה היום להיסטוריה.

יוחנן פלסנר: הבעיה היא התרבות הפוליטית הזאת שמר נתניהו מנציח, איך אנחנו נהפוך את התרבות הפוליטית הזאת להיסטוריה.

יוחנן פלסנר: זו המשימה שלנו, אדוני היושב-ראש, ובגלל זה אנחנו נתנגד להצעה הזאת.

יריב לוין: חבר הכנסת פלסנר, תודה רבה.

יריב לוין: חבר הכנסת הורוביץ, בבקשה.

ניצן הורוביץ: תודה, אדוני.

קריאות: - - -

יריב לוין: רבותי, ברשות דיבור חבר הכנסת הורוביץ.

יריב לוין: תודה.

ניצן הורוביץ: אנחנו נמצאים ברגע של שפל בפוליטיקה הישראלית.

ניצן הורוביץ: זה מהלך ציני ואומלל.

ניצן הורוביץ: כל מפלגת העבודה צריכה לצאת מהממשלה, אבל קבוצה מתוכה בוחרת בעצמאות, לצפצף על הבוחרים.

ניצן הורוביץ: עצמאות למכור ערכים תמורת כיסאות, עצמאות להרוס את התנועה שהקימה את המדינה, זו העצמאות של אהוד ברק.

ניצן הורוביץ: ועכשיו, מה?

ניצן הורוביץ: הסיעה החדשה הזאת תקבל מה, חמישה חברי כנסת, חמישה שרים?

ניצן הורוביץ: אולי תתנו להם שבעה – הכול רק כדי להחזיק את הקואליציה האומללה הזאת.

ניצן הורוביץ: נתניהו וברק שוב מוכיחים כאן שהם עושים ויעשו הכול כדי לשרוד, ולא משנה מה המחיר, במיוחד שאת המחיר כולנו משלמים.

ניצן הורוביץ: אבל מוטב שיישארו בממשלה הרעה הזאת רק חמישה ולא 12, ולכן אנחנו לא נתנגד למהלך.

ניצן הורוביץ: תודה.

יריב לוין: תודה רבה.

יריב לוין: חבר הכנסת רוברט אילטוב, ואחריו – חברת הכנסת רחל אדטו.

יריב לוין: בבקשה.

רוברט אילטוב: תודה רבה, כבוד היושב-ראש, סיעת ישראל ביתנו, לצערנו, מקבלת את בקשת מפלגת העבודה להתפלג.

יוחנן פלסנר: למה לצערך?

שי חרמש: קודם צחקת.

רוברט אילטוב: כל פילוג של מפלגה זה איזה משבר, ואני לא הייתי אומר שעל זה צריך לחגוג.

רוברט אילטוב: אנחנו צוחקים, אנחנו מתבדחים, אבל בסופו של דבר זה מהלך מצער.

רוברט אילטוב: כפי שנהוג בדרך כלל, לקבל את בקשתם של חלקים, של קבוצות פוליטיות, להתפלג, אנחנו מקבלים את ההחלטה הזאת.

רוברט אילטוב: תודה.

יריב לוין: תודה.

יריב לוין: חברת הכנסת אדטו, אחריה – חבר הכנסת דני דנון.

יריב לוין: בבקשה.

רחל אדטו: מעולם לא תמכתי במפלגת העבודה, ועם זאת אני בהחלט מרגישה לא נוח ולא טוב בקטע הזה שהמפלגה הזאת נעלמת.

רחל אדטו: סוף-סוף נתניהו הצליח במה שהוא ניסה לעשות לפני חצי שנה כאשר הוא ניסה בכל כוחו לפצל את מפלגת קדימה ולא הצליח.

רחל אדטו: הפעם הוא הצליח, בצעד מתוכנן, לפלג את מפלגת העבודה.

שלום שמחון: ציפי לבני במשך שנתיים עובדת על פירוקה של מפלגת העבודה, כמה ציניים אתם יכולים להיות?

שלום שמחון: כמה ציניים?

אופיר אקוניס: - - - עם חיים רמון.

יריב לוין: חבר הכנסת אקוניס, תאמין לי שהשר שמחון יודע גם לדבר וגם את העובדות לא פחות טוב.

יריב לוין: הוא מסתדר מצוין לבד.

ציון פיניאן: הצטרפו אליהם חמישה אסירים - - -

יריב לוין: חבר הכנסת פיניאן, אתה רוצה שאני אקרא לך פעם שנייה?

יריב לוין: מספיק.

נסים זאב: קח לו את המיקרופון, וזהו.

רחל אדטו: מה שאמרת כרגע, השר שמחון, דורש הוכחה, אבל מה שנתניהו עשה, והפעם חבר אליו ידידו הטוב, אהוד ברק, לא דורש הוכחה.

רחל אדטו: הוא ניסה בצורה גלויה מאוד לפרק את קדימה, והפעם הוא ניסה בצורה נסתרת לפרק את סיעת העבודה והצליח.

רחל אדטו: ולכן אנחנו מתנגדים למהלך הזה.

יריב לוין: תודה.

יריב לוין: אני מוכרח לומר שהעובדה שמפלגה שקמה בפילוג מתנגדת לפילוג זה דבר שנשגב מבינתי.

יריב לוין: אני לא בטוח שעיינתם בפרוטוקול הקמת קדימה - -

יוחנן פלסנר: יש הבדל גדול.

יריב לוין: - - ובדברים שאמר יושב-ראש הוועדה - - -

אופיר אקוניס: המקרה שלכם הרבה יותר גרוע.

יוחנן פלסנר: זה מפץ שיצא למרכז הפוליטי, שהציבור הישראלי נתן בו אמון כבר שתי מערכות בחירות.

יוחנן פלסנר: זו המפלגה הגדולה במדינת ישראל.

יריב לוין: אני לא יודע אם קראת, חבר הכנסת פלסנר, את מה שאמר חברך, חבר הכנסת בר-און, אז.

אופיר אקוניס: המקרה שלכם הוא המביש ביותר.

אופיר אקוניס: המביש ביותר.

יוחנן פלסנר: - - - לבין בנייה של רסיסי מפלגות.

אופיר אקוניס: אתה האחרון שיכול לדבר.

יוחנן פלסנר: נתניהו, שבונה רסיסי מפלגות.

אופיר אקוניס: אתה האחרון שיכול לדבר.

יריב לוין: אני מציע לך לקרוא.

יריב לוין: אני מציע לך לקרוא את הפרוטוקול מאז.

יריב לוין: תודה.

אופיר אקוניס: הקמת קדימה היה מעשה מביש.

יוחנן פלסנר: שיתחיל להיות ראש ממשלה במקום סוחר בשוק הפוליטי.

אופיר אקוניס: המביש ביותר.

יריב לוין: חבר הכנסת אקוניס.

אופיר אקוניס: לעולם לא תמחקו את זה.

יריב לוין: חבר הכנסת אקוניס.

אופיר אקוניס: לעולם לא תמחקו את זה.

יריב לוין: חבר הכנסת אקוניס.

שי חרמש: אופיר אקוניס, פעמיים זה עמד במבחן ציבורי.

יריב לוין: חבר הכנסת שי חרמש.

אופיר אקוניס: זה לא אומר שהמקור לא היה מושחת.

יריב לוין: חבר הכנסת חרמש.

שי חרמש: רגע, אז העם מושחת?

שי חרמש: פעמיים זה עמד במבחן ציבורי.

יריב לוין: חבר הכנסת חרמש.

שי חרמש: סליחה.

יריב לוין: אני לא יודע למה, יש לי הרגשה שהיום אני מתאמן לקראת האירוע הגדול באמת שיהיה בהקשר למפלגה אחרת.

יריב לוין: אני לא יודע למה יש לי הרגשה כזאת.

יריב לוין: בואו נהיה זהירים במה שאנחנו אומרים.

יריב לוין: בואו נהיה זהירים במה שאנחנו אומרים לפרוטוקול.

יוחנן פלסנר: אלה סודות ממורדי הליכוד?

יוחנן פלסנר: אתה מגלה סודות של מורדי הליכוד?

יריב לוין: רבותי.

יריב לוין: רבותי.

יריב לוין: רבותי.

רחל אדטו: - - -

יריב לוין: חברת הכנסת אדטו, שנינו יודעים באיזו מפלגה מדובר.

יריב לוין: חבר הכנסת דני דנון, בבקשה.

שלמה מולה: אני יכול לעשות הנחה, מדובר בליכוד.

יריב לוין: נחיה ונראה.

יריב לוין: חבר הכנסת דנון, בבקשה.

דני דנון: אדוני היושב-ראש, ראשית, סיעת הליכוד תומכת בבקשה שהוצגה בפני ועדת הכנסת.

יוחנן פלסנר: כמה מפתיע.

דני דנון: אנחנו מוחים על הטפות המוסר מצד אנשי קדימה, שעברו ממפלגה למפלגה.

דני דנון: הם לא יטיפו לנו מוסר.

דני דנון: הסכין של השרים פואד, בוז'י וברוורמן מוסרת בזה הרגע מצווארו של אהוד ברק.

דני דנון: ולאחר שנצביע, אהוד ברק יהיה חופשי לעשות מה שטוב למדינת ישראל, לביטחון ישראל, ליישר קו עם המדיניות של הממשלה, ולא ללכת שמאלה אחרי השמאל הקיצוני כמו חלקים מקדימה שהיו בהפגנה במוצאי שבת.

ניצן הורוביץ: מתי ברק מצטרף לליכוד?

יריב לוין: חבר הכנסת הורוביץ.

יוחנן פלסנר: ברק מצטרף לליכוד.

קריאות: - - -

יריב לוין: חבר הכנסת הורוביץ, מספיק.

דני דנון: - - - היו בהפגנה במוצאי שבת יחד עם דגלי אש"ף בלב תל-אביב.

שי חרמש: כל מה שרצינו זה לחקור גם את עמותות הימין, זה הכול.

שי חרמש: אין לנו שום בעיה.

יריב לוין: חבר הכנסת חרמש, אם לא הייתי ברור קודם, אני אהיה ברור עכשיו – התכוונתי לקדימה, ואני לא רוצה להתחיל לפרט לאילו מרכיבים מתוך קדימה.

יריב לוין: תעשה לי טובה, בוא נעצור פה.

דני דנון: אדוני היושב-ראש, ההתפתחות הפוליטית מחייבת גם הגינות ציבורית, וההגינות הציבורית מחייבת את השרים ברוורמן, הרצוג ופואד להודיע על התפטרותם עוד היום, להודיע על התפטרותם מממשלת ישראל.

דני דנון: תודה רבה.

יריב לוין: תודה.

יריב לוין: חבר הכנסת דוד רותם, יושב-ראש ועדת החוקה, אחריו – חבר הכנסת נסים זאב.

יריב לוין: בבקשה.

דוד רותם: אדוני היושב-ראש, אני צריך קצת לקלקל לחברי מקדימה את החגיגה.

דוד רותם: מפלגת העבודה כבר מזמן היא לא מפלגה.

דוד רותם: יושבים בממשלה ובכנסת חברי כנסת שלא מכבדים, לא את הקואליציה ולא את ההתחייבויות שהם לקחו על עצמם, וחלק מהם – השר ברוורמן, השר הרצוג – יושבים בממשלה ופועלים כנגדה.

דוד רותם: זה דבר שלא - - -

שלמה מולה: ליברמן לא עושה את זה כל יום?

דוד רותם: אני לא מתכוון להתייחס.

יריב לוין: חבר הכנסת מולה.

יוחנן פלסנר: זה ממשלת ליברמן, זה בסדר...

שלמה מולה: - - -

יריב לוין: חבר הכנסת מולה, אני קורא אותך לסדר פעם ראשונה.

דוד רותם: חבר הכנסת מולה, אני מודיע לך, ליברמן דואג למדינה בניגוד למה שאתה עושה.

דוד רותם: לכן אני לא יכול לבכות כל כך.

דוד רותם: יש לי רק בעיה אחת, אני חושב שצריכים לפעול - - -

שלמה מולה: מתי ליברמן יחקור אותי?

יריב לוין: חבר הכנסת מולה, מה אתה רוצה, שאני אוציא אותך?

יריב לוין: מספיק.

דוד רותם: חבר הכנסת מולה, אותך כבר הייתי חוקר מזמן.

יוחנן פלסנר: אתה אשם...

דוד רותם: אני יכול להגיד לך, שגם הייתי מרשיע אותך, כי יש לי ראיות...

אופיר אקוניס: זה לא "ארץ נהדרת", דודו רותם.

אופיר אקוניס: זה לא "ארץ נהדרת".

אופיר אקוניס: באמת, יש גבול.

יריב לוין: חבר הכנסת אקוניס, אני קורא אותך לסדר פעם שנייה.

יריב לוין: מספיק - -

אופיר אקוניס: לא מרשיעים פה.

אופיר אקוניס: - - אתה לא יכול להפריע כל הזמן.

דוד רותם: כל מילה שלך זה "ארץ נהדרת".

אופיר אקוניס: שלי?

אופיר אקוניס: אתה ראית אותך?

יריב לוין: חבר הכנסת רותם, אני מבקש שתחזור בך ונמחק מהפרוטוקול את האמירה - -

דוד רותם: סליחה, שלמה, לא התכוונתי.

יריב לוין: - - ביחס לחבר הכנסת מולה שלא היתה במקומה.

דוד רותם: חבר הכנסת מולה יודע שזה רק במסגרת של בדיחות הדעת.

יריב לוין: משפט אחרון.

דוד רותם: אני רק מבקש דבר אחד - -

יריב לוין: אני מבקש שקט מאחור, שקט מוחלט.

דוד רותם: - - מכיוון שהמנהיג של הסיעה החדשה הוא אחד מהמנהיגים הדגולים במדינת ישראל, אני חושב שצריך לתקן את השם שייקרא "העצמאות בראשות אהוד ברק".

דוד רותם: לא יכול להיות שנשכח את אהוד ברק ברגעים האלה...

יריב לוין: חבר הכנסת רותם, כל אחד - - -

יעקב אדרי: זה מעניין מה שאתה אומר.

יריב לוין: כל אחד יבחר את שמו כפי שהוא רוצה.

יריב לוין: תודה רבה.

דוד רותם: המנהיג הדגול ביותר שהיה במאה האחרונה, האיש שמקפיא את כל הבנייה בכל מקום שהוא רק יכול, ולכן צריך "העצמאות בראשות אהוד ברק".

יריב לוין: תודה רבה.

יריב לוין: חבר הכנסת נסים זאב, ואחריו – חבר הכנסת אורי אורבך.

שי חרמש: דודו, לכן אתה רוצה אותו בממשלה?

יוחנן פלסנר: - - -

יריב לוין: חברי הכנסת חרמש ופלסנר, לא עכשיו.

יריב לוין: לא. כשיסתיים.

יריב לוין: בסוף.

יוחנן פלסנר: אם היו הבטחות - - -

יריב לוין: בסוף.

יריב לוין: בסוף.

נסים זאב: אולי תשתקו?

נסים זאב: תפסיק להפריע, אתה רק מפריע.

יריב לוין: חבר הכנסת זאב, בבקשה.

נסים זאב: אדוני היושב-ראש, קודם כול אני רוצה לומר ברמה האישית לחברי מפלגת העבודה, אני חושב שכל אחד מכם הוא אישיות בפני עצמו, ואתם אנשים מכובדים.

שי חרמש: אז אפשר לבנות 12 מפלגות...

נסים זאב: אני לא אומר בציניות.

נסים זאב: תפסיק כבר להתלוצץ פה.

שי חרמש: מה קרה?

שי חרמש: מה קרה?

נסים זאב: תפסיקו לעשות פה ליצנות.

שי חרמש: מה קרה?

יריב לוין: שמור את הגרון בערב לבלומפילד.

נסים זאב: אדוני היושב-ראש, אני רוצה לומר לך, מדי פעם, כשעליתי בהצעת האי-אמון לדבר, תמיד אמרתי שחבל שאני רואה את ההתפלגות במפלגת העבודה.

נסים זאב: אני חושב שזה לא טוב למדינת ישראל.

נסים זאב: אני אומר את זה בכל הרצינות.

נסים זאב: אמרתי את זה בעבר, ואני אומר את זה גם בהווה.

נסים זאב: ואני רוצה לומר לכם, אתם צריכים לחשוב שיגיע איזה רגע, שהשבעה ירצו להצטרף לחמישייה.

נסים זאב: ולכן אני פונה ליועצת המשפטית, מה יקרה אם מחר או בשבוע הבא אחד מהם ירצה לעזוב מתוך השמונה - - -

יעקב אדרי: אני אתן לך תשובה, שליש מהם יכול - - -

נסים זאב: רגע אחד.

נסים זאב: למה אתה עונה?

נסים זאב: אתה יועץ משפטי?

יעקב אדרי: החוק ברור.

נסים זאב: אני שואל, מה יקרה אם מחר מישהו מהקבוצה השנייה ירצה לעבור?

יריב לוין: חבר הכנסת זאב, אני אענה לך, התשובה היא פשוטה.

נסים זאב: תן ליועצת המשפטית.

יריב לוין: אם אני אטעה, היא תתקן אותי.

יריב לוין: ההסדר הוא הסדר פשוט.

יריב לוין: מרגע שאושרו שתי סיעות, כל סיעה נראית באופן נפרד, ולכן חלים על כל סיעה בנפרד אותם כללים שחלים על כל סיעה בכנסת.

יריב לוין: זה הכול.

נסים זאב: אני מבקש ואני אומר לכל מפלגת העבודה, אלה הפורשים למעשה, שהם המובילים למעשה - - -

יריב לוין: רבותי, הם לא פורשים, הם מתפלגים, אם כבר אנחנו רוצים לדייק.

קריאה: יש מובילים ויש בלי תיק.

נסים זאב: אני אומר לכם: תנסו לקחת אתכם עוד שניים-שלושה.

יריב לוין: תודה.

נסים זאב: רגע, אני לא גמרתי.

יריב לוין: שלוש דקות הסתיימו.

שי חרמש: יש לך המלצות את מי?

נסים זאב: עוד לא התחלתי לדבר.

שי חרמש: יש לך המלצות את מי ייקחו?

יריב לוין: חבר הכנסת זאב, באמת, אתה - - -

נסים זאב: מעניין, תמיד אני כבד על אנשים.

נסים זאב: למה?

שי חרמש: מה אפשר לעשות, תבדוק את עצמך.

זאב אלקין: יריב, מעדכנים אותי שתוך כדי זה שהוא מדבר, כל דקה, יש פקס חדש בלשכה של שלום שמחון עם עוד מועמד מתוך השביעייה, אז אולי שהוא יפסיק לדבר...

שי חרמש: הרשימה פתוחה.

יריב לוין: עד ההצבעה, הכול אפשר.

נסים זאב: אדוני היושב-ראש, אני רוצה לומר לכל אלה שמטיפים מוסר ונהפכו לאנשי מוסר, קודם כול לאנשי קדימה, לחברי קדימה: טול קורה מבין עיניך.

נסים זאב: תזכרו שההונאה הגדולה במדינה שהיתה זו הקמת מפלגת קדימה שהתפלגה.

נסים זאב: היא היתה ליכוד במקורה.

יוחנן פלסנר: לפני בחירות, והציבור בחר בנו.

שי חרמש: עמדנו פעמיים במבחן הבוחר.

יריב לוין: חבר הכנסת שי.

נסים זאב: - - - כדין תל-אביב.

יוחנן פלסנר: הלכנו מייד לבחירות.

יריב לוין: חבר הכנסת פלסנר.

יריב לוין: חבר הכנסת פלסנר, אני קורא אותך לסדר פעם ראשונה.

שי חרמש: אותנו לא מינה רב, אותנו בחר העם.

יריב לוין: חבר הכנסת חרמש, אני קורא אותך לסדר פעם ראשונה.

אופיר אקוניס: גלעד שרון בחר אותך.

יריב לוין: אני פשוט אוציא אתכם החוצה.

שי חרמש: פעמיים עמדנו לבחירות בבחירות לכנסת, אופיר אקוניס.

יריב לוין: שי חרמש, אני קורא אותך לסדר פעם שנייה.

שי חרמש: פעמיים עמדנו לבחירות.

אופיר אקוניס: גלעד שרון והרב - - -

יריב לוין: חבר הכנסת אקוניס, מספיק כבר, מספיק.

יריב לוין: תגיד לי.

יריב לוין: אתה רוצה שאני אוציא אותך, תגיד.

יריב לוין: אני אכניס לפרוטוקול שהוצאתי אותך, ונפתור את הבעיה.

יריב לוין: מספיק.

אופיר אקוניס: לא, יש לי זכות דיבור.

שי חרמש: די.

שי חרמש: אופיר, די.

יריב לוין: חבר הכנסת חרמש, אותם דברים נכונים לגביך.

יריב לוין: מספיק.

יריב לוין: לפחות הייתם יושבים אחד ליד השני, הייתי מסתכל כל הזמן לאותו כיוון ולא זז.

נסים זאב: אדוני היושב-ראש, כולם מדברים על קבורתה של מפלגת העבודה.

נסים זאב: אני אומר לך: זו צמיחתה של מפלגת העבודה, שסוף-סוף יבין העם מי יותר כשיר למרצ ומי הולך בדרך של מרצ, ומי נמצא יותר במרכז.

נסים זאב: אני חושב שזו הזדמנות היום מבחינת אהוד ברק למנף את מה שיש לו, לקחת אחריו אנשים נאמנים, ולא אנשים שכל הזמן מסתכלים רק שמאלה, כמה שיותר שמאלה, ומקצינים כמה שיותר.

נסים זאב: אני יכול לומר לאלה שמתפלגים: ברוך שפטרנו מעונשם של אלו.

יריב לוין: תודה רבה.

יריב לוין: חבר הכנסת אורבך, אחריו - חבר הכנסת מולה.

יריב לוין: בבקשה.

אורי אורבך: האמת היא שמעולם לא הייתי בהלוויה כל כך שמחה, אנשים כמעט באו עם מתנות להלוויה הזאת ואומרים: אנחנו שמחים להשתתף בצערכם.

שי חרמש: טוב שאין סעודה בקבר.

אורי אורבך: לך תדע לאן זה מתפתח היום.

אורי אורבך: מפלגת העבודה, בשנתיים האחרונות לפחות, זה סיפור של זנב גדול שמכשכש בכלב קטן.

אורי אורבך: והיום הכלב – בלי אסוציאציות כמובן, כביטוי – החליט להיפרד מהזנב הגדול.

אורי אורבך: ואין לו ברירה, וטוב שהוא עושה את זה.

אורי אורבך: ואנחנו, סיעת הבית היהודי, נתמוך על-פי החוק ועל-פי המקובל פה.

יוחנן פלסנר: בכלב או בזנב?

אורי אורבך: אנחנו נתמוך בהיפרדות.

נסים זאב: עדיף כלב מחזיר.

אורי אורבך: אנחנו נתמוך במהלך הזה, כי מפלגת העבודה הפכה בשנים האחרונות להיות הפגנה בכיכר, ומפלגה פוליטית היא לא הפגנה, והיא הלכה כל כך שמאלה, שאני מבין את החלק הנכבד והמרכזי של מפלגת העבודה, שכבר לא יכול לשאת את עצמו, את הרצון הזה להיות גם בפנים וגם בחוץ.

אורי אורבך: אני חושב שזה מהלך הכרחי, אף-על-פי שאנחנו, כאמור, גם בהלוויה וגם בווידוא הריגה.

אורי אורבך: זה יום בעל משמעות ציבורית – למפלגת העבודה יש מניית יסוד, מניית זהב בהקמת המדינה.

אורי אורבך: זה לא יום פשוט כל כך, יהיו לזה השלכות פוליטיות דרמטיות, אבל זה המעשה הנכון.

אורי אורבך: אנחנו מברכים אתכם על המעשה הזה שנועד להפריד בין הפגנה בכיכר לבין מפלגה פוליטית.

אורי אורבך: אני לא רוצה להגיד "ברוך דיין אמת" על מפלגת העבודה, כי יכול להיות עד 120, ואני מניח - - -

שי חרמש: יש גם תחיית המתים.

אורי אורבך: נראה לי פה שזה יהיה יותר גלגול מחילות עד שתהיה תחיית המתים.

אורי אורבך: אני מאחל לכם הצלחה בדרככם החדשה.

שלום שמחון: העובדה ששי חרמש עזב את מפלגת העבודה זה לגיטימי, ושאני עוזב זה לא לגיטימי?

אורי אורבך: אני מאחל לכם הצלחה וצופה לכם כישלון, אבל מאחל לכם בכל מקרה - - -

יריב לוין: תודה רבה.

יריב לוין: חבר הכנסת זאב, די.

יריב לוין: די.

נסים זאב: חיסולו של מנהל החברא קדישא בחיפה השפיע פה, כולם מדברים היום על הקבורה.

יריב לוין: מספיק.

יריב לוין: מספיק כבר.

יריב לוין: מספיק.

יריב לוין: לא מכובד.

יריב לוין: באמת מספיק.

יריב לוין: חבר הכנסת מולה, אחר-כך חבר הכנסת אקוניס.

שלמה מולה: אדוני היושב-ראש, אני רוצה דווקא לענות לשלום.

שלמה מולה: אילו אתה היית מקבל את קק"ל, לא היית עוזב את מפלגת העבודה.

שלמה מולה: זה ודאי, מוחלט.

רוברט אילטוב: אם אתה היית מקבל את קק"ל, היית עוזב את קדימה.

שלמה מולה: האמת היא, זה שאפו לראש הממשלה.

שלמה מולה: שאפו, הצליח לו.

שלמה מולה: שאפו לראש הממשלה, הצליח לו.

שלמה מולה: אהוד ברק התגלה שוב כמי שמוציא לפועל של האיחוד הלאומי.

שלמה מולה: לא לזה אהוד ברק נבחר.

שלמה מולה: אהוד ברק נבחר על קולות שפויים שרוצים הסדר מדיני.

שלמה מולה: אהוד ברק מודיע לנו היום בריש גלי, אחרי שהוא שיקר לכל העולם כולו, ולנשיא ארצות-הברית, מודיע: אני חזרתי בי.

שלמה מולה: מה שאני רוצה לשאול את עינת, האם יש לכם הבטחה לשריון בליכוד כדי שאתם תיבחרו עוד פעם.

עינת וילף: ממש לא.

שלמה מולה: אני מבקש.

ציון פיניאן: כל החמישייה של מפלגת העבודה - - -

יריב לוין: חבר הכנסת פיניאן, הוא שאל אותך?

ציון פיניאן: - - - אריה דרעי - - -

יריב לוין: חבר הכנסת פיניאן, מה קרה?

יריב לוין: הוא שאל שאלה, חברת הכנסת וילף ענתה לו, והכול בסדר.

שלמה מולה: אני רוצה - - -

יריב לוין: חבר הכנסת מולה, אנא.

שלמה מולה: תגן עלינו.

יריב לוין: אני מגן עליך, ואומר לך שהזמן שלך ממוצה עוד חצי דקה.

שלמה מולה: לכן, אדוני, ההודעה הזאת היום היא הודעת אהוד ברק על קץ השלום.

שלמה מולה: אהוד ברק שאמר שהוא יביא שתי מדינות לשני עמים מודיע לנו היום שהוא קובר את המדיניות הזאת של הממשלה הזאת, הוא מצטרף לליברמן והוא מצטרף לכהנא חי, מצטרף לאותם אנשים שהמדינה הזאת - - -

דני דנון: מאיר שטרית נואם בפני דגלי אש"ף בתל-אביב.

יריב לוין: חבר הכנסת דנון, תן לו לגמור את המשפט.

יוחנן פלסנר: במקום שתי מדינות, זה שתי מפלגות.

יריב לוין: חבר הכנסת פלסנר, עכשיו אתה מפריע גם לו?

יריב לוין: הוא יודע לדבר מצוין.

יריב לוין: תאמין לי.

ניצן הורוביץ: חמישה חברי-כנסת – חמישה שרים.

שלמה מולה: אדוני היושב-ראש, אהוד ברק יעשה עוד פעם כמו שעשה כשרצה להיות ראש ממשלה – ביקש סליחה מעדות המזרח.

שלמה מולה: יבקש סליחה מעם ישראל, יחזיר מנדטים, ילך הביתה, ישב במגדלי אקירוב.

שלמה מולה: תודה רבה.

יריב לוין: תודה רבה לך.

יריב לוין: חבר הכנסת אקוניס, ואחריו – חבר הכנסת אריה אלדד.

אופיר אקוניס: תודה.

אופיר אקוניס: אדוני היושב-ראש, אני רוצה להפתיע אותך וגם את החברים הנסערים פה.

אופיר אקוניס: אם אינני טועה, זה לא הפילוג הראשון במפלגת העבודה.

אופיר אקוניס: מה הדרמה, חבר הכנסת פלסנר?

אופיר אקוניס: מה אתה מתרגש כל כך?

ציון פיניאן: איפה חיים רמון?

אופיר אקוניס: היו פילוגים במפלגת העבודה והיו איחודים, וזה חלק מהחיים הפוליטיים.

אופיר אקוניס: אבל כאשר אתם באים ומטיפים מוסר, כאשר בחודש נובמבר 2005 קניתם שלטון בכסף על-ידי תמיכת - - -

יוחנן פלסנר: הלכנו מייד לבחירות אחר כך, מה אתה מדבר?

יוחנן פלסנר: בוא לבחירות.

יריב לוין: חבר הכנסת פלסנר.

יוחנן פלסנר: בוא לבחירות.

יריב לוין: מספיק.

יריב לוין: מספיק.

אופיר אקוניס: אני פונה אליך ואל כל חברי קדימה שנמצאים פה.

יוחנן פלסנר: בוא לבחירות, נראה מה הציבור יגיד על ראש הממשלה הכושל הזה.

יריב לוין: חבר הכנסת פלסנר, בחירות היו והתוצאות ידועות.

יריב לוין: אתם באופוזיציה.

יוחנן פלסנר: אתם מעוותים - - -

יריב לוין: לא מעוותים שום דבר.

יוחנן פלסנר: מעוותים את רצון הבוחר.

שי חרמש: בוא נעמיד את זה למבחן בחירות.

יריב לוין: חבר הכנסת פלסנר, אני מבין שאתה עם חבר הכנסת אילטוב סוגר את הדברים בצורה פשוטה.

יוחנן פלסנר: למה לו להתבזות?

יריב לוין: רק לא כאן.

יריב לוין: לא כאן.

יריב לוין: לא זה המקום.

יוחנן פלסנר: הרי בממשלת נתניהו הוא לא מתפקד, הוא הופך לסמרטוט.

יריב לוין: חבר הכנסת פלסנר, מספיק.

יריב לוין: עוד הפרעה אחת, אני אוציא אותך.

יריב לוין: מספיק.

שי חרמש: בוא נבדוק את זה בבחירות, דני דנון.

שי חרמש: לכו לבחירות ונבדוק.

יוחנן פלסנר: כל מי שמצטרף לעגלה - - -

יריב לוין: חבר הכנסת פלסנר, אני מבקש שתצא לשתי דקות לשתות מים.

יריב לוין: תודה.

יריב לוין: צא לשתי דקות.

יריב לוין: אתה רוצה שאני אוציא אותך בכלל?

יוחנן פלסנר: לא.

יריב לוין: אז מספיק.

זאב אלקין: אדוני היושב-ראש, אני מבקש שתרחם עליו.

יריב לוין: מספיק.

יריב לוין: מספיק.

זאב אלקין: כל יום יש עוד מתמודדים בקדימה, הוא מפחד שהוא לא ייכנס.

יריב לוין: חבר הכנסת אלקין, תעשה לי טובה.

יריב לוין: הלוא אתה ואני - - -

שי חרמש: נראה שזה מדאיג אתכם - -

יוחנן פלסנר: הוא מנצל את זה שאסור לי להגיב.

שי חרמש: - - ממה אתם מפחדים?

יריב לוין: אל תדאג.

יריב לוין: חבר הכנסת חרמש, את כל מנת הדיבור שלו עד סוף הקדנציה מנצל היום.

יריב לוין: מספיק.

יריב לוין: חבר הכנסת אקוניס, בבקשה.

אופיר אקוניס: אדוני היושב-ראש, קדימה קנתה את השלטון שלה בכסף, היא קנתה אותו בקניית שרים - - -

רחל אדטו: לפחות תנסה להגיד כאן משהו מקורי - - -

יריב לוין: מספיק.

יריב לוין: חברת הכנסת אדטו, תני לו לגמור שני משפטים, וגמרנו.

אופיר אקוניס: - - - בקניית שרים, חברת הכנסת אדטו, ובקניית סגני שרים.

אופיר אקוניס: ולכן, כאשר קונים שלטון בכסף, אתם האחרונים בבית הזה, האחרונים - - -

רחל אדטו: 750,000 אזרחים - - -

אופיר אקוניס: - - - האחרונים בבית הזה שיכולים להטיף.

אופיר אקוניס: המהלך הזה, אדוני היושב-ראש, לא רק שלא יקטין את היציבות הפוליטית, לא רק שלא יקרב בחירות, הוא ירחיק בחירות, הוא יעצים את היציבות הפוליטית בבית הזה.

אופיר אקוניס: אני מוכרח להגיד לך, אני יושב בשורה השלישית במליאת הכנסת, אני לא מבין איך זה ששנתיים ימים חברי כנסת מסיעת העבודה מצביעים בניגוד מוחלט לעמדת הקואליציה, והם חברים בקואליציה.

אופיר אקוניס: אגב, עשו להם מנהג, הם הולכים עם ומרגישים בלי.

אופיר אקוניס: הדבר הזה ייפסק היום.

אופיר אקוניס: בניגוד מוחלט לכל השיח הציבורי, שחיים רמון יחד עם קדימה היום מנסים ליצור ולזרות את השקרים שלהם, את ההסתות שלהם לציבור, בדיוק הפוך - - -

יריב לוין: חבר הכנסת אקוניס, שתי מלים, כי הזמן נגמר.

אופיר אקוניס: מאה אחוז.

אופיר אקוניס: אתם רוצים לקדם את התהליך המדיני ולהביא דברים.

אופיר אקוניס: אי-אפשר, חבר הכנסת פלסנר, לקדם את התהליך המדיני כשכל שבוע על המדרגות המובילות לישיבת הממשלה שרים מתוך הממשלה מציבים אולטימטום לסיום כהונתה אם הדבר הזה לא יתקיים.

אופיר אקוניס: ולכן, אדוני, נתמוך במהלך הזה שיגביר את היציבות הפוליטית ואת כהונתה של הממשלה עד המועד הרשמי של הבחירות.

יריב לוין: תודה.

יריב לוין: חבר הכנסת אלדד, אחריו – חבר הכנסת יואל חסון.

יריב לוין: בבקשה.

אריה אלדד: תודה, אדוני היושב-ראש, לפי הצעקות אפשר לחשוב שיש כאן ויכוח.

אריה אלדד: באמת אין ויכוח.

אריה אלדד: היום יש סוג של צדק היסטורי, כי המפלגה שהקימה את המדינה ונסחפה למחוזות פוסט-ציוניים מתפרקת, כי היא הגיעה לסוף דרכה, ואין לה יותר דרך.

אריה אלדד: אני יכול, לצערי, לומר הבוקר שאהוד ברק עשה חצי עבודה, רק חצי עבודה.

אריה אלדד: הוא חילק את העבודה לשניים.

רוברט אילטוב: שליש.

אריה אלדד: מתמטיקאי גדול אף פעם לא הייתי, זה בערך חצי.

אריה אלדד: חצי עבודה הוא עשה כשהוא פירק את מפלגת העבודה, אבל החצי השני יהיה כשהוא יפרוש מהממשלה ויפטור אותנו מעונשו, כי גם הוא הגיע למחוזות פוסט-ציוניים.

אריה אלדד: תודה רבה.

יריב לוין: תודה רבה.

יריב לוין: חבר הכנסת יואל חסון, אנא, ממש בקצרה, ויסיים, אחרון הדוברים – חבר הכנסת אברהם מיכאלי, יושב-ראש סיעת ש"ס.

יריב לוין: בבקשה.

יואל חסון: תודה רבה, אדוני היושב-ראש, אני מתפלא מאוד על חברי חברי הכנסת, ואני מתפלא גם על ההתרגשות הגדולה שאופפת כאן את כולנו.

יעקב אדרי: רק בגלל המצלמות, ההתרגשות הזאת.

יואל חסון: מדובר כאן בגוויות פוליטיות שהחליטו על חשבונן להבטיח את המשך שלטונו של נתניהו בכל מחיר.

יואל חסון: הבטיחו לתת ולהקריב את עצמם כדי לקיים את ממשלת נתניהו, שהפכה אגב מאותו יום – היתה כך גם קודם, אבל בוודאי היום – ממשלה צרה, ממשלה של אינטרסנטיות, ממשלה שאולי, בצורה מלאכותית, תרוויח שרידות לעוד איזה חודשיים-שלושה, אבל מבחינה ציבורית, הציבור היום, אחרי המהלך הזה, יראה בממשלה הזאת ממשלה לא לגיטימית של חברות אופורטוניסטים, אינטרסנטים, ובעיקר אנשים שאין להם עתיד במערכת הפוליטית.

רחל אדטו: - - -

יריב לוין: חברת הכנסת אדטו.

רחל אדטו: - - - על ההבטחות לתיקים.

יריב לוין: חברת הכנסת אדטו, השאלה הזאת לא כאן.

ציון פיניאן: אם זה הסוף של ממשלת נתניהו, כדאי לכם להצביע בעד.

יריב לוין: חבר הכנסת פיניאן, תודה רבה על העזרה.

ציון פיניאן: תצביעו בעד - - -

יריב לוין: אני מודה לך.

ציון פיניאן: - - -

יריב לוין: חבר הכנסת פיניאן, אני מודה לך.

יריב לוין: תודה.

ציון פיניאן: ממשלת קדימה קמה על לכלוך, על זוהמה ועל טינופת.

יריב לוין: תודה, חבר הכנסת פיניאן.

יריב לוין: חבר הכנסת אברהם מיכאלי.

שי חרמש: - - -

יריב לוין: חבר הכנסת חרמש.

שי חרמש: הוא אמר "טינופת".

יריב לוין: אני מציע שתשתה מים.

ציון פיניאן: אני יודע שאתה - - -

יריב לוין: חבר הכנסת פיניאן.

יריב לוין: אני מקבל, אני מורה למחוק מהפרוטוקול, כבקשת חבר הכנסת חרמש.

יריב לוין: חבר הכנסת מיכאלי, בבקשה.

קריאות: - - -

יריב לוין: רבותי, חבר הכנסת מיכאלי – אחרון הדוברים.

יריב לוין: תקשיבו לו בבקשה.

אברהם מיכאלי: אדוני היושב-ראש, אנחנו, כחברי כנסת, נסתכל איך הציבור מסתכל עלינו, על הצביעות, שכל צד, מתי שנוח לו, באיזה צד שהוא נמצא, לפי זה הוא מנמק, לטובתו או לרעת מישהו אחר.

אברהם מיכאלי: אף פעם הוא לא אומר את זה כלפי עצמו.

אברהם מיכאלי: אני מכבד את החלטת החברים שהחליטו להתפלג, ואני מקווה שהם יהיו חברים יציבים בקואליציה, כי באמת, כבר אמרו פה כמה חברים, לא יכול להיות מצב שאנחנו, כקואליציה, יושבים מסביב לאותו שולחן וחברים רבים מסיעת העבודה לא הצביעו עם הקואליציה.

אברהם מיכאלי: זה דבר לא מקובל.

אברהם מיכאלי: מי שהחליט ללכת נגד הקואליציה, זכותו להישאר איפה שהוא רוצה להישאר, ומי שהחליט להתפלג, הוא כנראה כן רוצה להיות בקואליציה, לכן אני מכבד אותם, ואנחנו נתמוך בפילוג הזה.

יריב לוין: תודה רבה.

יריב לוין: חברת הכנסת עינת וילף, בבקשה, הערות אחרונות, ואז נעבור להצבעה.

יריב לוין: בבקשה.

עינת וילף: אין ספק שישיבת ועדת הכנסת של יום שני בבוקר שעוסקת בדברים אדמיניסטרטיביים מזמן לא היתה כל כך סוערת.

עינת וילף: אתם ודאי ראיתם את זה, עקבתם, כבר תקופה ארוכה שהסיעה מתנהלת בצורה בלתי סבירה באופן קיצוני.

עינת וילף: יש לפחות שתי סיעות: האחת שקיבלה את הרעיון שיש כללים בהתנהגות פרלמנטרית, מקבלים את העיקרון של משמעת סיעתית, גם כשזה לא תמיד הנאה צרופה, מקבלים את סמכות היושב-ראש הנבחר, מקבלים את ההחלטה של מוסדות המפלגה לשבת בקואליציה, גם אם לא תמיד מסכימים עם כל דבר.

עינת וילף: כשיש דברים, פועלים כסיעה ולא כיחידים.

עינת וילף: והיתה בנפרד, קבוצה אחרת, שעשתה דין לעצמה, כל אחד פעל כראות עיניו, הצביע כראות עיניו, מינימום של קולגיאליות לא היתה.

עינת וילף: כל ניסיון שלנו לעודד התנהגות סיעתית התנפץ אל מול נטייה לריב, לפלג, וכל אחד החליט שהוא ינהג כראות עיניו.

עינת וילף: להתנהגות הזאת היו גם היבטים אידיאולוגיים.

עינת וילף: היתה קבוצה שחשבה שמפלגת העבודה צריכה להיות בשמאל, משמאל לקדימה, קרוב למרצ, והיתה קבוצה, אנחנו, שראתה את מפלגת העבודה כמפלגה מרכזית - -

ניצן הורוביץ: עם ליברמן.

עינת וילף: - - ממשיכה של - - -

שלמה מולה: יחד עם ליברמן.

יריב לוין: חבר הכנסת הורוביץ, באמת.

שלום שמחון: גם יולי תמיר ישבה עם ליברמן.

עינת וילף: אגב, צריך להרגיע את כל הסיפור הזה.

נסים זאב: אפילו מרצ ישבה עם ש"ס בשנת 2000.

עינת וילף: כשיהיו לנו 61 מנדטים נשמח לא לשבת עם אף אחד בקואליציה.

עינת וילף: ואנחנו מאמינים שהאולטימטום הבלתי פוסק על יציאה מהממשלה לא רק לא תרם ליציבות הפוליטית, גם לא תרם לתהליך המדיני.

עינת וילף: הוא יצר תחושה אצל הצד השני שאין לו אחריות.

עינת וילף: אנחנו לא מקבלים את ההלקאה העצמית שרק ישראל אחראית להיעדר תהליך מדיני.

עינת וילף: יצרו אצל הצד השני הרגשה שאפשר לחכות, שתהיה ממשלה נוחה יותר.

עינת וילף: יש גם מי שמלבים ומקדמים את הרעיון הזה.

עינת וילף: ובסופו של דבר, גם בשל ההתנהלות וגם בשל הפערים האידיאולוגיים הגענו למסקנה שזה הצעד הנכון.

עינת וילף: אני חייבת לציין שאני לא רואה בזה את סוף דרכה של מפלגת העבודה, אני חושבת שהיא הולכת לשני הכיוונים הנכונים: אחד לכיוון המרכזי, הבן-גוריוני, הממלכתי, שאנחנו נבנה, ואנחנו פינינו את הדרך לאלה שנותרו - - -

שלמה מולה: נו, באמת.

יריב לוין: חבר הכנסת מולה, קצת כבוד.

יריב לוין: קצת כבוד.

יריב לוין: לא יקרה לאף אחד כלום.

עינת וילף: אנחנו פינינו את הדרך לאלה שנותרו, הם נשארים סיעת העבודה, הם יכולים סוף-סוף לממש את מה שהם רצו, לצאת מהקואליציה, לצאת מהממשלה, לבחור יושב-ראש חדש, לממש את עצמם כמפלגת שמאל סוציאליסטית משמאל לקדימה, לוחמנית.

עינת וילף: חשוב שתהיה מפלגה כזאת.

עינת וילף: לא לשם רציתי שתלך מפלגת העבודה, אבל אני בהחלט חושבת שהיום פינינו להם את הדרך לממש את המהלך הזה, ואני מאחלת להם בהצלחה.

יריב לוין: תודה רבה, רבותי.

יריב לוין: אני עובר להצבעה.

יריב לוין: סדר ההצבעה יהיה כזה: אל"ף, ההצבעה תהיה שמית, בי"ת, ההצבעה תהיה תחילה על בקשת ההתפלגות, ולאחר מכן על סוגיית שמות הסיעות.

יריב לוין: בהתאם להוראת סעיף 59(1) לחוק הכנסת, התשנ"ד-1994, אני מבקש להעמיד להצבעה את בקשת חברי הכנסת אהוד ברק, שלום שמחון, מתן וילנאי, אורית נוקד ועינת וילף להתפלג מסיעת העבודה ולהקים סיעה חדשה.

יריב לוין: אני עובר להצבעה כדלקמן:

יריב לוין: (קורא בשמות חברי הכנסת)     	יריב לוין 				- בעד 	זאב אלקין				- בעד 	אופיר אקוניס				- בעד 	אורי אורבך				- בעד 	שלמה מולה				- נגד 	יוחנן פלסנר במקום רוחמה אברהם-בלילא-נגד 	רחל אדטו				- נגד 	ניצן הורוביץ במקום חיים אורון		- נמנע 	אנסטסיה מיכאלי במקום דוד רותם	- בעד 	רוברט אילטוב				- בעד 	דניאל בן-סימון				- אינו נוכח 	עינת וילף				- בעד 	אברהם מיכאלי				- בעד 	נסים זאב				- בעד 	מנחם אליעזר מוזס			- בעד 	אחמד טיבי				- אינו נוכח 	ציון פיניאן				- בעד

יריב לוין: רבותי, התוצאות הן כלדקמן: בעד 11, נגד שלושה, נמנע אחד.

יריב לוין: לפיכך אני קובע כי סיעת העבודה התפלגה באופן שנוצרו שתי סיעות: סיעה אחת מונה שמונה חברי כנסת, והשנייה מונה חמישה חברי כנסת, אותם חמישה שהגישו את בקשת ההתפלגות.

יריב לוין: מכאן אני עובר להצבעה הבאה, והיא, על בקשת הסיעה שהתפלגה, חמשת חברי הכנסת, להיקרא בשם "עצמאות".

שלום שמחון: "העצמאות".

יריב לוין: אני עובר להצבעה.

יריב לוין: (קורא בשמות חברי הכנסת)     	יריב לוין				- בעד 	זאב אלקין				- בעד 	אופיר אקוניס				- בעד 	אורי אורבך				- בעד 	יואל חסון במקום שלמה מולה		- נגד 	יוחנן פלסנר				- בעד 	רחל אדטו				- נגד 	ניצן הורביץ				- נמנע 	אנסטסיה מיכאלי במקום דוד רותם	- בעד 	רוברט אילטוב				- בעד 	דניאל בן-סימון				- אינו נוכח 	עינת וילף				- בעד 	אברהם מיכאלי				- בעד

יריב לוין: חבר הכנסת זאב.

נסים זאב: אני קצת מתלבט עם הה"א.

יריב לוין: חבר הכנסת זאב, אנחנו בהצבעה.

נסים זאב: לוקחים את המלה "העצמאות" - - -

יריב לוין: חבר הכנסת זאב לא משתתף בהצבעה.

יריב לוין: (קורא בשמות חברי הכנסת)     	נסים זאב				- לא משתתף בהצבעה 	מנחם אליעזר מוזס			- בעד 	אחמד טיבי				- אינו נוכח 	ציון פיניאן				- בעד

נסים זאב: אני נמנע.

יריב לוין: רבותי, התוצאות הן כדלקמן: בעד 11, נגד שניים, נמנע אחד.

יריב לוין: לפיכך אני קובע ששמה של הסיעה בת חמשת החברים: אהוד ברק, שלום שמחון, מתן וילנאי, אורית נוקד ועינת וילף, היא "העצמאות".

יריב לוין: מכאן אני עובר לסוגיית שמה של סיעת העבודה.

יריב לוין: רבותי, המצב כרגע הוא ששמה הרשמי והמלא של סיעת העבודה הוא "העבודה בראשות אהוד ברק".

יריב לוין: נדמה לי שזה מצב אבסורדי.

יריב לוין: רבותי, אני מבקש שקט.

יריב לוין: צר לי שאיש מחברי הסיעה לא הגיע לכאן - -

שי חרמש: לא ביקש שינוי.

יריב לוין: - - וגם לא ביקש שינוי.

יריב לוין: אבל אני חושב שמתוקף סמכותנו וחובתנו לא יכול להיות - - -

שי חרמש: אתה לא יכול לכפות את זה.

יריב לוין: חבר הכנסת חרמש, אני מנהל את הישיבה ולא אתה.

יריב לוין: - - - לא יכול להיות שסיעה בכנסת תחזיק בשם שהוא על פניו מטעה ולא רלוונטי בנסיבות שנוצרו.

יריב לוין: לפיכך, ובהיעדר כל פנייה מצד מי מחברי הכנסת שנותרו בסיעת העבודה, אני מציע שוועדת הכנסת תקבע ששמה של הסיעה יהיה "העבודה" ללא התוספת שאחריה.

שי חרמש: הם לא ביקשו - - -

ניצן הורוביץ: אתה לא יכול.

שי חרמש: הם לא ביקשו את זה.

יריב לוין: חבר הכנסת חרמש, אני אוציא אותך עוד הערה אחת.

שי חרמש: הם לא ביקשו את זה.

יריב לוין: אני מודיע כאן - - -

קריאות: - - -

קריאה: יש לי הצעה אחרת: העבודה בראשות אנונימי.

קריאה: השם שמור במערכת.

יריב לוין: רבותי, אי-אפשר.

יואל חסון: "מפלגת האבודה".

יריב לוין: תודה רבה.

יריב לוין: חבר הכנסת חרמש - - -

שי חרמש: אפשר להציע - - -

יריב לוין: לא, אתה לא יכול להציע שום דבר ולא להפריע לי באמצע.

יריב לוין: מספיק כבר.

יריב לוין: תן לי לסיים קודם.

שי חרמש: יש לי הצעה.

יריב לוין: מה קרה לכם?

שי חרמש: תוסיף "אהוד ברק לשעבר".

יריב לוין: חבר הכנסת חרמש, אני קורא אותך לסדר פעם שלישית, בבקשה לצאת.

יריב לוין: תודה רבה.

יריב לוין: חבל, באמת חבל.

יריב לוין: לא מכובד.

יריב לוין: רבותי, סמכותנו היא לבצע שינוי כזה, אני לא אשאיר מצב שבו ייוותר השם הקיים שהוא שם מטעה ולא נכון, ואני מודיע כאן באופן הברור ביותר שברגע שאקבל בקשה מאותם חברים שנותרו בסיעת העבודה, שיבקשו להביא לדיון ולקבוע להם שם חדש, אעשה כן מייד.

אחמד טיבי: אדוני היושב-ראש, הערה.

יריב לוין: הערה – חבר הכנסת טיבי, ונעבור להצבעה.

יואל חסון: מה - - -

יוחנן פלסנר: שינית?

יריב לוין: השם יהיה "העבודה", ולא "בראשות - - -".

ניצן הורוביץ: הם לא ביקשו.

יריב לוין: הם לא צריכים לבקש.

יוחנן פלסנר: אתה מצביע על זה?

יריב לוין: ודאי.

יריב לוין: מצביע.

יוחנן פלסנר: אפשר להציע הצעה אחרת?

יריב לוין: אפשר להציע הצעה אחרת.

אחמד טיבי: אדוני היושב-ראש.

יריב לוין: כן.

אחמד טיבי: היות ולא הייתי בהצגה הטובה בעיר, אני מבקש רוויזיה על ההצבעה.

יריב לוין: בסדר גמור.

יריב לוין: רבותי, שמעתי את הבקשה של חבר הכנסת טיבי.

אחמד טיבי: אני יכול - - -

יריב לוין: חבר הכנסת טיבי, תודה רבה.

יריב לוין: עכשיו אנחנו באמצע הצבעה.

יריב לוין: אני עובר להצביע.

יריב לוין: אם לא תתקבל הצעתי, אביא להצבעה הצעות אחרות.

יריב לוין: אני מצביע על ההצעה לקבוע כי שמם של אותם שמונת חברי הכנסת שנותרו חברים בסיעה שנקראה עד היום "העבודה בראשות אהוד ברק" יהיה "העבודה".

יריב לוין: ואני מודיע כאן שאם הם יבקשו אחרת, יוכלו להביא את זה בפני, ואני, כמובן, אביא את זה בפני הוועדה.

יואל חסון: הם ישמחו להקיא את אהוד ברק מתוכם.

יריב לוין: (קורא בשמות חברי הכנסת)     	יריב לוין 				- בעד 	זאב אלקין				- בעד 	אופיר אקוניס				- בעד 	אורי אורבך				- בעד 	יואל חסון במקום שלמה מולה		- נמנע 	יוחנן פלסנר במקום רוחמה אברהם-בלילא-נמנע 	שי חרמש				- נגד 	ניצן הורוביץ במקום חיים אורון		- נמנע 	אנסטסיה מיכאלי במקום דוד רותם	- בעד 	רוברט אילטוב				- בעד 	דניאל בן-סימון				- אינו נוכח 	עינת וילף				- בעד 	אברהם מיכאלי				- בעד 	נסים זאב				- בעד 	מנחם אליעזר מוזס			- בעד 	אחמד טיבי				- נמנע 	ציון פיניאן				- בעד

יריב לוין: תודה.

יריב לוין: אנחנו נעבור להצבעה על הרוויזיה.

יריב לוין: חבר הכנסת טיבי, אתה מבקש רוויזיה על כל ההחלטות?

יריב לוין: בבקשה.

יריב לוין: אני מכריז שתוצאות ההצבעה – בעד 11, נגד אחד, נמנעים ארבעה.

יריב לוין: לפיכך אני קובע ששמה של הסיעה המונה שמונה חברי כנסת שהיו ונשארו חברים בסיעת העבודה, שם הסיעה יהיה "העבודה" בלבד.

יואל חסון: באל"ף.

יריב לוין: תודה.

יריב לוין: רבותי, מכאן והלאה אני עובר להצבעה על בקשת הרוויזיה של חבר הכנסת אחמד טיבי.

אחמד טיבי: אדוני, ברשותך, האם אני יכול לבקש שההצבעה תהיה בשבוע הבא כדי לתת יותר שיקול דעת?

יריב לוין: אדוני, בקשתך נשמעה ונדחתה, ואני עובר להצביע על בקשת הרוויזיה של חבר הכנסת אחמד טיבי.

יריב לוין: תחילה לעניין ההחלטה שקיבלנו כאן לאשר את התפלגות סיעת העבודה באופן שהיא התפלגה לשתי סיעות: העבודה וסיעה אחת בת חמישה חברים: אהוד ברק, שלום שמחון, מתן וילנאי, אורית נוקד ועינת וילף.

יריב לוין: מי בעד בקשת הרוויזיה?

יריב לוין: (קורא בשמות חברי הכנסת)     	יריב לוין 				- נגד 	זאב אלקין				- נגד 	אופיר אקוניס				- נגד 	אורי אורבך				- נגד 	יואל חסון במקום שלמה מולה		- בעד 	יוחנן פלסנר במקום רוחמה אברהם-בלילא-בעד 	שי חרמש				- נמנע 	ניצן הורוביץ במקום חיים אורון		- נמנע 	אנסטסיה מיכאלי במקום דוד רותם	- נגד 	רוברט אילטוב				- נגד 	דניאל בן-סימון				- אינו נוכח 	עינת וילף				- נגד 	אברהם מיכאלי				- נגד 	נסים זאב				- נגד 	מנחם אליעזר מוזס			- נגד 	אחמד טיבי				- בעד 	ציון פיניאן				- נגד

יריב לוין: רבותי, בעד בקשת הרוויזיה שלושה, נגד 11, נמנעים שניים.

יריב לוין: לפיכך הרוויזיה נדחתה.

יריב לוין: אני עובר לבקשת הרוויזיה לעניין שמה של הסיעה בת חמשת החברים – סיעת העצמאות.

יריב לוין: (קורא בשמות חברי הכנסת)     	יריב לוין 				- נגד 	זאב אלקין				- נגד 	אופיר אקוניס				- נגד 	אורי אורבך				- נגד 	יואל חסון במקום שלמה מולה		- נגד 	יוחנן פלסנר במקום רוחמה אברהם-בלילא-נגד 	שי חרמש				- נמנע 	ניצן הורוביץ במקום חיים אורון		- נמנע 	אנסטסיה מיכאלי במקום דוד רותם	- נגד 	רוברט אילטוב				- נגד 	דניאל בן-סימון				- אינו נוכח 	עינת וילף				- נגד 	אברהם מיכאלי				- נגד 	נסים זאב				- נגד 	מנחם אליעזר מוזס			- נגד 	אחמד טיבי				- בעד 	ציון פיניאן				- נגד

יריב לוין: עוד רוויזיה אחת.

זאב אלקין: השם של העבודה, אולי תוותר?

אחמד טיבי: בלי ברק?

קריאה: בלי ברק.

אחמד טיבי: אני מוותר.

יריב לוין: רבותי, בעד אחד, נגד 14, אחד נמנע.

יריב לוין: לפיכך הרוויזיה נדחתה.

יריב לוין: חבר הכנסת טיבי, אתה מושך את הרוויזיה שלך לעניין שמה של סיעת העבודה, או שאתה מבקש עוד הצבעה?

אחמד טיבי: סיעת אקירוב?

יריב לוין: אתה מושך או לא?

אחמד טיבי: מושך.

אחמד טיבי: מושך.

יריב לוין: מושך את הרוויזיה האחרונה.

יריב לוין: תודה רבה.

יריב לוין: לפיכך אנחנו יכולים לעבור לנושא הבא על סדר-היום.

יריב לוין: תודה רבה.

יריב לוין: פניית יושב ראש הכנסת בדבר ישיבות הכנסת בשבוע בו מציינים את יום כינונה של הכנסת בהתאם להוראות  בהתאם להוראות סעיף 19(א)(1) לתקנון הכנסת

יריב לוין: רבותי, הנושא השני, פניית יושב-ראש הכנסת בדבר ישיבות הכנסת בשבו בו מציינים את יום כינונה של הכנסת, בהתאם להוראות סעיף 19(א)(1) לתקנון הכנסת.

יריב לוין: גברתי מזכירת הכנסת, בבקשה.

ירדנה מלר: ביום חמישי יחול ט"ו בשבט.

ירדנה מלר: ט"ו בשבט יום כינון הכנסת, ואנחנו נציין מלאות 62 שנים לכינון הכנסת ביום שני הבא.

ירדנה מלר: לפיכך יושב-ראש הכנסת מבקש שהישיבה של יום שני הבא לא תהיה ישיבה רגילה.

ירדנה מלר: יהיה אירוע, זה יהיה במעמד נשיא המדינה, ראש האופוזיציה תדבר, ראש הממשלה ידבר, ויהיו גם שבעה תלמידים, בשיתוף עם היחידה לדמוקרטיה, שעברו תהליך מאוד מכובד, מאוד ארוך, הכשירו אותם, הם ישאלו שאילתות והשרים הנוגעים בדבר ישיבו להם.

ירדנה מלר: לפיכך זה יהיה אירוע מיוחד.

ירדנה מלר: הישיבה הרגילה באותו שבוע תהיה ביום שלישי.

ירדנה מלר: אם סיעות האופוזיציה ירצו להגיש הצעות אי-אמון, ננהג ביום שלישי כיום שני, וביום רביעי תהיה ישיבת כנסת רגילה.

ירדנה מלר: אנחנו מבקשים לאשר את זה.

יריב לוין: תודה רבה.

יריב לוין: הערות?

יריב לוין: התייחסויות?

יריב לוין: אין.

יריב לוין: מי בעד הבקשה?

יריב לוין: מי נגד?

יריב לוין: בעד ההצעה - פה אחד

יריב לוין: שבעה בעד.

יריב לוין: נגד אין.

יריב לוין: נמנעים אין.

יריב לוין: תודה.

יריב לוין: הצעת חוק ייצוג הולם לנשים בועדת חקירה ממלכתית ובועדת בדיקה ממשלתית, התשע"א - 2010 של חה"כ דליה איציק.

יריב לוין: (פ/2651) - קביעת ועדה לדיון

יריב לוין: רבותי, הנושא האחרון על סדר-היום: קביעת ועדה לדיון בהצעת חוק ייצוג הולם לנשים בוועדת חקירה ממלכתית ובוועדת בדיקה ממשלתית, התשע"א-2010, של חברת הכנסת דליה איציק, פ/2651.

יריב לוין: אני אקרא מה שהוצע לפרוטוקול: הלשכה המשפטית המליצה להעביר את הצעת החוק לוועדת החוקה, חוק ומשפט.

יריב לוין: נשמעו הצעות להעביר לוועדת החוקה, חוק ומשפט ולוועדה לקידום מעמד האישה.

יריב לוין: יושבת-ראש הוועדה לקידום מעמד האישה ביקשה שההצעה תידון אצלה בוועדה.

יריב לוין: יושב-ראש ועדת החוקה, חוק ומשפט הודיעני כי הוא נותן את הסכמתו באופן חריג ומבלי שהדבר יהווה תקדים לכך שההצעה הזאת תידון בוועדה לקידום מעמד האישה.

יריב לוין: אני מברך אותו ומודה לו, ונדמה לי שזה גם טוב להעביר לאותן ועדות שהן פחות עמוסות, שתהיה אפשרות לדון ולקיים דיונים עד כמה שניתן גם בהצעות חוק.

יריב לוין: ולכן אני מציע, אלא אם יש הערות, שנעבור להצבעה על הבקשה.

יריב לוין: מי בעד להעביר לוועדה לקידום מעמד האשיה?

יריב לוין: מי נגד?

יריב לוין: הצבעה     בעד - פה אחד אושרה ההצעה להעביר לדיון את הצעת חוק ייצוג הולם לנשים בוועדת חקירה ממלכתית ובוועדת בדיקה ממשלתית, התשע"א-2010, של חברת הכנסת דליה איציק, פ/2651 בוועדה לקידום מעמד האישה.

יריב לוין: שבעה בעד.

יריב לוין: נגד אין.

יריב לוין: נמנעים אין.

יריב לוין: אושר.

יריב לוין: הישיבה נעולה.

יריב לוין: תודה רבה.